Azərbaycan Respublikası Vergilər Nazirliyinin

20 avqust 2015-ci il tarixli 1517040101183800 №-li Əmri ilə təsdiq edilmişdir

**“Əlavə Dəyər Vergisinin bəyannaməsi”nə Əlavə № 9-un tərtib edilməsi**

**Q A Y D A S I**

“Əlavə Dəyər Vergisinin bəyannaməsi”nə Əlavə № 9 “Əlavə Dəyər Vergisinin bəyannaməsi”ni təqdim edən vergi ödəyiciləri tərəfindən aşağıdakı qaydada tərtib edilir.

Əlavənin əvvəlində göstərilmiş **“Qeyd”də** “verilmiş formanın tərtib edilməsi qaydalarını oxuyun” və “+, /, %, Z simvollarından istifadə etməyin, böyük çap hərflərlə qara və ya göy diyircəkli qələmlə doldurun” tövsiyələrə ciddi əməl olunmalıdır.

Əlavənin tərtibi zamanı qaralamalara və düzəlişlərə yol verilmir.

Təqdim olunmuş Əlavədə aparılan hesablamalardakı riyazi səhvlər vergi orqanı tərəfindən düzəldilir və kompüter proqram vasitəsi ilə düzgün hesablanmış göstərici birbaşa bazaya daxil edilir.

- “**Qeyd”**dən sonrakı “Əlavənin təqdim edildiyi vergi orqanının adı” sətrinin xanalarında böyük çap hərfləri ilə hər xanada bir hərf yazmaqla vergi ödəyicisinin qeydiyyatda olduğu vergi orqanının adı göstərilməlidir:

**Misal:**



**Bölmə I.** **Vergi ödəyicisi haqqında ümumi məlumat.**

- 1-ci sətrin “**VÖEN”** xanalarında (hər xanada bir rəqəmlə) vergi ödəyicisinin VÖEN-i yazılır;

**Məsələn:**

****

- 2 №-li “Vergi ödəyicisinin qrupu” adlı sətirdə vergi ödəyicisinin fəaliyyəti üzrə vergi öhdəliyinin hansı normativ hüquqi sənədlə - Azərbaycan Respublikasının Vergi Məcəlləsi ilə və yaxud Hasilatın pay bölgüsü haqqında (HPBS), Əsas boru kəməri haqqında (ƏBKS) və digər bu qəbildən olub qanunlarla təsdiq olunmuş sazişlər və sənədlərlə müəyyən edilməsi barədə məlumat verilir. Bu məqsədlə sətrin adının aşağısında qeyd edildiyi kimi sətirdəki 2 xanadan birində “X” işarəsi qoyulur. Vergi ödəyicisi eyni ilə həm Vergi Məcəlləsi çərçivəsində, həm də Qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlər və ya qanunlar çərçivəsində fəaliyyət göstərirsə bu halda 3-cü sətrin “Vergi ödəyicisinin **qrupu”** sətrində Vergi Məcəlləsi çərçivəsində fəaliyyət göstərən vergi ödəyiciləri üçün nəzərdə tutulmuş xanada “X” işarəsi göstərilir.

3-cü sətrin “**ƏDV bildirişinin №-si**” xanasında vergi ödəyicisinə vergi orqanı tərəfindən Vergi Məcəlləsinin 157.2-ci maddəsinə əsasən verilən qeydiyyat bildirişinin nömrəsi göstərilməlidir, eyni zamanda vergi ödəyicisi yalnız qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlər və ya qanunlar çərçivəsində fəaliyyət göstərirsə bu halda həmin sətrin xanaları doldurulmur;

**Misal**:



3-cü sətrin “**ƏDV bildirişinin verilmə tarixi**” xanasında qeydiyyat bildirişinin verilmə tarixi göstərilməlidir, eyni zamanda vergi ödəyicisi yalnız Qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlər və ya qanunlar çərçivəsində fəaliyyət göstərirsə bu halda həmin sətrin xanaları doldurulmur;

**Misal**: Qeydiyyat bildirişinin verilmə tarixi 23 iyul 2004-cü il göstərilib. Bu halda əlavənin 3-cü sətrinin “**ƏDV bildirişinin verilmə tarixi**” xanası aşağıdakı kimi yazılmalıdır:



4-cü sətrin “**ƏDV qeydiyyatının qüvvəyə minmə tarixi**” xanasında vergi ödəyicisinin Vergi Məcəlləsinin 157.3-cü maddəsində göstərilən tarixlərdən birinə əsasən və ya ona verilən qeydiyyat bildirişində göstərilən qüvvəyə minmə tarixi yazılmalıdır, eyni zamanda vergi ödəyicisi yalnız Qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlər və ya qanunlar çərçivəsində fəaliyyət göstərirsə bu halda həmin sətrin xanaları doldurulmur;

**Misal**:



5-ci sətirdə “**Vergi dövrü**”**,** işarəsindən sonrakı altı rəqəmli xanalarda Əlavənin hansı hesabat ayına aid olmasından asılı olaraq (hər xanada bir rəqəmlə) müvafiq ay və il yazılır,işarəsindən sonrakı altı rəqəmli xanalarda (bu xanalar yalnız Qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlər və ya qanunlar çərçivəsində fəaliyyət göstərən vergi ödəyiciləri tərəfindən doldurulur) Əlavənin hansı hesabat rübünə aid olmasından asılı olaraq (hər xanada bir rəqəmlə) müvafiq rüb və il yazılır.

**Misal:** Əgər Əlavə 2015-ci ilin yanvar ayı üzrə tərtib edilirsə, bu halda xanalar aşağıdakı qaydada doldurulur:

****

Bu sətirdəki qırmızı rən­gli çərçivələrdə ağ rənglə ya­zılmış “B” hərfi bəyannamənin rüblük ol­masının göstəricisidir.

**Məsələn:** Vergi ödəyicisi Əlavəni 2015-ci ilin 1-ci rübü üçün təq­dim edirsə vergi dövrü 2 №-li sətirdə aşağıdakı qaydada ya­zılır:

****

**Bölmə 2 .** **Obyektlər barədə məlumat**

Əlavənin 2-ci Bölməsinin:

* 1 №-li sütununda sətirlər sıra sayına uyğun olaraq nömrələnir;
* 2 №-li “Obyektin adı” sütununda obyektin adı tam olaraq əks etdirilir. Bu zaman

obyektə məxsus olan xüsusi adlar da göstərilir. Məsələn, «Ana və uşaq kafesi», «İntizar super market», «Xəzər petrol yanacaq doldurma məntəqəsi», «Durna gözəllik salonu» və s.;

* 3 №-li “Obyektin kodu” sütununda obyektin yerləşdiyi ünvan üzrə vergi

uçotunda olmasını təsdiq edən 15 rəqəmli kod qeyd edilir. Məsələn, «1700267582-14002»

* 4 №-li “Obyektin ünvanı” sütununda obyektin qeydiyyat sənədlərinə əsasən onun

ünvanı poçt indeksi, şəhər və ya rayon, kənd və ya qəsəbə, küçə, evin nömrəsi, mənzil və ya otağın nömrəsi göstərilməklə qeyd edilir. Məsələn, «AZ1010, Bakı şəhəri Nəsimi rayonu, Dilarə Əliyeva ev.243»;

* 5 №-li “Obyektin əsas sahəsi” və 6-cı “Obyektin əlavə sahəsi” sütunlarda

təsərrüfat subyektlərinin hesabat dövründə istifadə etdikləri bina və tikililərin əsas (istehsal sahəsi, ticarət və ya xidmət zalı və s.) və əlavə sahələri (ticarət obyektinin anbarı, ictimai-iaşə obyektinin anbarı, mətbəxi, qarderobu və s.) barədə (kv.metrlə) məlumatı qeyd edilir.

* 7 №-li “Obyektin fəaliyyət sahəsi üzrə təsnifatı” sütununda obyektin fəaliyyət

növünün iqtisadi fəaliyyət növləri təsnifatının hansı seksiyasına aid olması qeyd edilir. Məsələn, «Pərakəndə ticarət», «İctimai iaşə», «Emaledici sənaye», «Tikinti» və s.

* 8 №-li “Obyektin əsas fəaliyyət növünün kodu və adı” sütununda obyektdə yerinə

yetiriləcək əsas fəaliyyət növünün kodu və adı (obyektdə eyni zamanda bir neçə fəaliyyət növü həyata keçirildikdə, dövriyyədə xüsusi çəkisi ən böyük olan göstərilir) qeyd edilir. Məsələn, G47718-İxtisaslaşdirilmiş mağazalarda uşaq geyimlərinin pərakəndə satışı, G47730-İxtisaslaşdirilmiş mağazalarda əzcaçılıq mallarının pərakəndə satışı (aptek), I56103- Çay evləri tərəfindən xidmətlərin göstərilməsi (çayxana) və s.

* 9 №-li “Obyekt üzrə işçilərinin cəmi sayı” sütununda obyektdə muzd­lu işlə

əlaqədar gəlir əldə etmiş işçilərin, 10-cu “O cümlədən obyekt üzrə müvəqqəti işçilərinin sayı” sütununda isə ancaq müvəqqəti muzd­lu işlə əlaqədar gəlir əldə etmiş işçilərin ümumi sayı qeyd edilir.

* 11 №-li “Obyekt üzrə təqdim edilmiş malların (işlərin, xidmətlərin) dəyəri

(manatla)” sütununda obyektdə hesabat dövrü ərzində təqdim edilmiş malın (işin, xidmətin) manatla ümumi dəyəri, 12-ci “Obyekt üzrə təqdim edilmiş mallara (işlərin, xidmətlərin) görə əldə edilmiş hasilat məbləği (manatla)” sütununda isə təqdim edilmiş mallara (işlərin, xidmətlərin) görə daxil olmuş pul vəsaitinin manatla ümumi dəyəri göstərilməlidir.

- Əlavə 3-ün 2-ci bölməsindən aşağı göstərilmiş “CƏMİ” hissəsində vergi ödəyicisinə məxsus bütün obyektlər üzrə hesabat dövrü ərzində təqdim edilmiş malın (işin, xidmətin) manatla ümumi dəyəri göstərilməlidir.

**Misal**:Vergi ödəyicisinin 3 obyekti var: “Ana və uşaq kafesi, “İntizar super market və “Xəzər petrol yanacaq doldurma məntəqəsi.2015-ci ilin 1-ci rübü ərzində təqdim edilmiş malların “Ana və uşaq” kafesi üzrə ümumi dəyəri 2 500,0 manat, “İntizar” super marketi üzrə 3 500,0 manat və “Xəzər petrol” yanacaq doldurma məntəqəsi üzrə 2 050,0 manat təşkil etmişdir. Hesabat dövrü üzrə ümumilikdə təqdim edilmiş malların ümumi dəyəri 8 050,0 manat təşkil edir. Bu məlumatlar əlavənin müvafiq hissəsində aşağıdakı qaydada yazılır.



- Əlavə 4-ün “Vergi ödəyicilərinin məsuliyyəti” hissəsindən aşağı göstərilmiş “**fərdi sahibkarın və ya hüquqi şəxsin rəhbərinin S.A.A”**, “**baş mühasibin S.A.A”** və “**əlavənin tərtib edən məsul şəxsin S.A.A”** çərçivələrində vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır.

**Əlavə** rəhbər şəxs tərəfindən imzalandıqdan və möhürlə təsdiqləndikdən sonra möhürün aşağı hissəsində olan “**əlavənin tərtib edilmə tarixi”**nə dair xanalarda Əlavənin tərtib edilmə tarixi qeyd olunmalıdır.

**Misal:** Vergi ödəyicisinin 2015-ci ilin mart ayı üzrə Əlavəni rəhbər şəxs tərəfindən 16.04.2015-ci il tarixdə imzalanmış və möhürlə təsdiq edilmişdir. Bu halda, “**Əlavənin tərtib edilmə tarixi”**nə dair xanalar aşağıdakı kimi yazılır:



gün ayil

- Vergi orqanı tərəfindən **əlavənin qəbul edilməsi №-si və tarixi** çərçivəsində daxil olma tarixi və qeydiyyat nömrəsi göstərilir.

**Əlavənin** qəbul edilməsi №-si və tarixi çərçivəsindən aşağıda **Əlavəni** qəbul edən şəxsin soyadını, adını və atasının adını (çərçivədən kənara çıxmadan) yazmaqla imzalanır.

- **Əlavənin** “**poçt ştempelinin vurulma tarixi”** xanalarında əlavə poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır.

**Misal:** Vergi ödəyicisi 2015-ci ilin mart ayı bəyannamənin **Əlavəsini** poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “**16.04.2015”** göstərilmişdir. Bu halda, vergi orqanı tərəfindən bəyannamənin “**poçt ştempelinin vurulma tarixi”** xanasında tarix aşağıdakı kimi yazılır:



günayil

**- “**Poçt ştempelinin vurulma tarixi” çərçivəsindən aşağı sağ küncdəki “xüsusi otağın ştampı” çərçivəsində xüsusi otağın ştamp vurulur.

Əlavə vergi orqanına birbaşa təqdim edildikdə poçt ştempelinin vurulma tarixi üzrə xanalar doldurulmur. Əlavə internet vasitəsi ilə təqdim edildikdə vergi orqanlarına aid olunan xanalar doldurulmur.

**QEYD: Əlavə obyektlərdən sahibkarlıq fəaliyyəti məqsədləri üçün istifadə edildiyi halda təqdim edilir.**